અમેરિકામાં આવેલ ઈરમા વાવાઝોડું નબળુ પડી ગયું છે, જે સમાચારને પગલે અમેરિકી સ્ટોક માર્કેટમાં તેજીનો ઉત્સાહ જોવા મળ્યો હતો. ડાઉ જોન્સ 260 પોઈન્ટ ઉછળીને 22,057 બંધ રહ્યો હતો. નેસ્ડેક 72 પોઈન્ટ ઉછળી 6,432 બંધ થયો હતો. તેની પાછળ એશિયાઈ સ્ટોક માર્કેટ સવારે પોઝિટિન નોટમાં ખુલ્યા હતા. તેમજ ઉત્તર કોરિયા પર પ્રતિબંધને લઈને અમેરિકાએ કુણું વલણ રાખ્યું છે, જેથી રોકાણકારોમાં નવા વિશ્વાસનું વાતાવરણ સર્જાયું હતું. પરિણામે વિશ્વના સ્ટોક માર્કેટમાં ન્યૂ બાઈંગ આવ્યું હતું. જુલાઈ મહિનાનો આઈઆઈપી ડેટા પ્રોત્સાહક આવવાનો આશાવાદ હતો. તેમજ ઓગસ્ટનો રીટેઈલ મોંઘવારી દર વધવાની ધારણા રજૂ કરાઈ છે.